NCITHS ถก6ข้อกังวลCPTPPเตรียมเปิดเวทีสาธารณะรับฟังความเห็น
คณะกรรมการสนับสนุนการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพ หรือNational Commission on International Trade and Health Studies ( NCITHS)หารือ6ข้อกังวลCPTPPเตรียมจัดเวทีสาธารณะผ่านช่องทางออนไลน์ฟังเสียงสะท้อนทุกภาคส่วน เน้นหนักความมั่นคงทางอาหาร-ระบบสุขภาพ เปิดเวทีสาธารณะออนไลน์เดือนละครั้ง4 มิ.ย. 2563 ในการประชุมคณะกรรมการสนับสนุนการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพ ครั้งที่2/2563จัดขึ้นเมื่อวันที่25พ.ค. ที่ผ่านมา วาระการพูดคุยยังคงเป็นประเด็นร้อนอย่างความตกลงหุ้นส่วนทางเศรษฐกิจภาคพื้นแปซิฟิก (CPTPP : Comprehensive and Progressive Trans-pacific Partnership)หลังจากการประชุมนัดแรกเมื่อวันที่8พ.ค. คณะกรรมการNCITHSได้ทิ้งท้ายด้วยการจัดลำดับความสำคัญของประเด็นย่อยที่จำเป็นต้องรับฟังข้อมูลอย่างรอบด้านผ่านการจัดเวทีสาธารณะลงลึกรายประเด็น แต่ที่ประชุมยังไม่ได้ข้อสรุปว่าจะเป็นประเด็นใดบ้างการประชุมครั้งนี้จึงเริ่มต้นที่สัมพันธ์ ศิลปนาฎประธานกรรมการฯ กล่าวถึงการกำหนดกติกาและเน้นย้ำให้ที่ประชุมยึดหลักฐานเชิงประจักษ์ เป็นสำคัญ ถัดจากนั้นผศ.ทพ.วีระศักดิ์ พุทธาศรีรองเลขาธิการคณะกรรมการสุขภาพแห่งชาติ ได้บอกเล่าถึงเสียงสะท้อนจากสภาวิชาชีพสุขภาพด้านต่างๆ น่าจะเข้ามามีส่วนร่วมในกระบวนการรับฟังความคิดเห็นมากขึ้น เพราะอาจได้รับผลกระทบจากการเจรจาการค้าเช่นกันสำหรับการหารือเตรียมเปิดเวทีสาธารณะเรื่องCPTPPเพื่อสร้างความเข้าใจที่ถูกต้องตรงกันต่อข้อห่วงกังวลในทุกมุมมองนั้น จะจัดรูปแบบเป็นเสวนาออนไลน์ ที่มีกรอบการอภิปรายเพื่อมุ่งสู่บทสรุปที่ชัดเจน บนหลักฐานเชิงประจักษ์ และข้อมูลทางวิชาการเป็นสำคัญ ประกอบด้วยประเด็นสำคัญ ได้แก่1.ผลการศึกษาผลกระทบCPTPPที่มีการจัดทำไปแล้วข้อสมมติฐานเดิมสอดคล้องกับบริบทของสังคมไทยหรือไม่ และผลของการค้าการลงทุนภายใต้ข้อตกลงการค้าเสรีที่ประเทศไทยได้ลงนามแล้ว เป็นไปตามผลที่คาดการณ์ไว้หรือไม่2.อนุสัญญาUPOV 1991และความสอดคล้องกับบริบทของเกษตรกรไทย และความมั่นคงทางอาหาร3.ความมั่นคงทางสุขภาพ ระบบสุขภาพ และระบบหลักประกันสุขภาพประกอบด้วย การเข้าถึงยา ยาชื่อสามัญ การใช้สิทธิเหนือสิทธิบัตรยา รวมถึงการบังคับใช้กฎหมายที่เกี่ยวข้องกับทรัพย์สินทางปัญญาที่เกี่ยวข้องกับสุขภาพ4.การจัดซื้อจัดจ้างภาครัฐ5.กลไกการระงับข้อพิพาทระหว่างรัฐกับเอกชน(ISDS)และ6ประเด็นอื่นๆ ที่เกี่ยวข้องเช่น ระเบียบโลกใหม่หลังจากสถานการณ์COVID-19การเข้าสู่New Normalสถานการณ์แรงงาน เป็นต้น ซึ่งมีผลต่อการบังคับใช้กฎหมายภายในประเทศที่ประชุมส่วนใหญ่เห็นด้วยกับการจัดเวทีสาธารณะ พร้อมให้น้ำหนักในประเด็นที่2 - 3ซึ่งจะมีความสำคัญในการแลกเปลี่ยนหารือ ซึ่งต้องมีการนำผู้เชี่ยวชาญแต่ละด้านมาร่วมพูดคุยถึงข้อห่วงกังวลต่างๆ เพื่อหาบทสรุปและข้อเสนอแนะต่อไป โดยทั้ง6ประเด็นนี้ จะมีการจัดเวทีสาธารณะเดือนละ1ครั้ง ครั้งละประเด็น เพื่อให้สามารถรวบรวมข้อมูลได้เพียงพอ ครบถ้วนและชัดเจนความเห็นบางส่วนจากผู้เข้าร่วมประชุม กล่าวย้ำความสำคัญที่ต้องมุ่งเน้นในแต่ละประเด็น เช่น การศึกษาข้อตกลงการค้าที่ผ่านมาว่า ได้ประโยชน์จริงตามที่เคยวิจัยไว้หรือไม่ การเพิ่มการวิเคราะห์บริบทหลังโรคโควิด-19ซึ่งทิศทางการพัฒนาเศรษฐกิจในหลายประเทศหันมามุ่งเน้นความเข้มแข็งภายในประเทศเองขณะเดียวกัน บางส่วนได้แสดงถึงข้อห่วงกังวลต่างๆ อาทิ การมุ่งเน้นหลักฐานเชิงประจักษ์ซึ่งอาจยังมีความไม่ชัดเจนว่าอะไรเป็นหลักฐานได้ โดยเฉพาะเรื่องที่ยังไม่เกิดขึ้น หรือการเชิญภาคส่วนอื่นๆ ที่จะเข้าร่วมแลกเปลี่ยน อาจต้องคำนึงถึงความสมดุลในด้านความคิดเห็นด้วยบทสรุปของเวทีสาธารณะที่จะเกิดขึ้นนั้น เชื่อว่าแม้ในบางประเด็นอาจจะไม่สามารถหาข้อสรุป หรือเกิดข้อเสนอในเชิงนโยบายได้ แต่อย่างน้อยที่สุด จะเกิดการแลกเปลี่ยนความคิดเห็น นำเสนอข้อมูลการวิเคราะห์ที่รอบด้าน เพื่อให้ผู้ร่วมประชุมทุกฝ่ายมีความเข้าใจที่ถูกต้องตรงกัน เช่นเดียวกับการเปิดให้สังคมได้รับรู้ระหว่างสิ่งที่เป็นข้อเท็จจริง กับความคิดเห็นในเรื่องนี้ว่าเป็นอย่างไรการดำเนินงานหลังจากนี้ของคณะกรรมการNHCITSทางฝ่ายเลขานุการจะเตรียมการก่อนจัดเวที โดยรวบรวมข้อมูลจากทุกฝ่ายอย่างครอบคลุม มีองค์ประกอบของการพูดคุยในแต่ละประเด็นที่ชัดเจน ก่อนที่จะเริ่มดำเนินการเวทีสาธารณะต่อไป
คณะกรรมการสนับสนุนการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพ หรือ National Commission on International Trade and Health Studies ( NCITHS) หารือ 6 ข้อกังวล
CPTPP,คณะกรรมการสนับสนุนการศึกษาและติดตามการเจรจาการค้าระหว่างประเทศที่มีผลกระทบต่อสุขภาพและนโยบายสุขภาพ